इस अवसर पर बोलते हुए राष्ट्रपति ने कहा कि उन्हें इस बात पर विशेष प्रसन्नता है कि इस संगोष्ठी को महिलाओं पर विशेष रूप से केंद्रित किया गया है क्योंकि कुल मिलाकर हमारे समाज में महिलाओं की सुरक्षा और हिफाजत सुनिश्चित करने की जरूरत सभी मानते हैं| उन्होंने कहा कि महिला अधिवक्ता इस संबंध में महत्वपूर्ण भूमिका निभा सकती हैं| उन्होंने इस बात पर बल दिया कि अधिवक्ता बिरादरी,खासकर महिला अधिवक्ताओं को,हमारे देश को अपनी नैतिक दिशा को पुनर्निर्धारित करने में सक्षम बनाने के कार्य में अग्रणी बनना चाहिए| उन्होंने कहा कि अधिवक्ताओं और बार काउंसिल ऑफ दिल्ली को मानवीय गरिमा तथा समानता के मूल्यों के प्रसार के साथ ही यह भी सुनिश्चित करने के लिए हर संभव कोशिश करनी चाहिए कि महिलाओं के अधिकारों कि हर हालत में रक्षा हो|